CELEX: C2009/130A/01
Language: et
Date: 2009-06-09 00:00:00
Title: Protokolli ja külastuste direktor — Teade vaba ametikoha kohta

9.6.2009   
            
            
               ET
            
            
               Euroopa Liidu Teataja
            
            
               CA 130/1
            
         Protokolli ja külastuste direktor
   Teade vaba ametikoha kohta
   (2009/C 130 A/01)
   Lähiajal vabaneb Euroopa Ühenduste Kohtus protokolli ja külastuste direktori ametikoht (palgaaste AD 14 või AD 15). See ametikoht täidetakse vastavalt Euroopa ühenduste ametnike personalieeskirjade artikli 29 lõikele 2.
   Ametiülesanded
   Ametikoha täitja, kes töötab Euroopa Kohtu kohtusekretäri alluvuses, korraldab ja koordineerib protokolli ja külastuste direktoraadi juhina nimetatud direktoraadi tegevust.
   Protokolli ja külastuste direktor täidab Euroopa Kohtu protokolliülema kohustusi, vastutades kõrgete külaliste Euroopa Kohtu ametlike külastuste ning pidulike istungite ja muude ametlike ürituste korraldamise eest.
   Samuti vastutab ta külastuste teenistuse töö eest, mis hõlmab
   
               —
            
            
               õppe- ja tutvumiskülastuste ettevalmistamist (ligi 15 000 külalist aastas);
            
         
               —
            
            
               liikmesriigi kohtunike kohtumiste korraldamist Euroopa Kohtus.
            
         Protokolli ja külastuste direktor tagab eelkõige oma direktoraadi personali nõuetekohase juhtimise, toetades iseäranis töötajate motivatsiooni, koolitust ja teenistuse vajadustega kohanemist. Lisaks püüab ta tõhustada direktsiooni töökorraldust ning kasutada optimaalselt direktsiooni käsutuses olevaid ressursse ja vahendeid. Volitatud eelarvevahendite käsutajana tagab ta talle eraldatud rahaliste vahendite nõuetekohase haldamise.
   Nõutud kvalifikatsioon
   
               —
            
            
               akadeemiline kõrgharidus;
            
         
               —
            
            
               põhjalikud ametialased teadmised ja kogemused direktoraadi tegevusvaldkondades;
            
         
               —
            
            
               võime juhtida asutuse üksust;
            
         
               —
            
            
               hea inglise ja prantsuse keele oskus.
            
         Avalduse esitamine
   Ametikohale kandideerimise avaldus tuleb saata Euroopa Ühenduste Kohtule ainult elektronkirjaga aadressil: DIR-PV-CURIA@curia.europa.eu hiljemalt 27. juunil 2009 kella 13.00. Avaldusele tuleb lisada üksikasjalik elulookirjeldus ning muud asjakohased dokumendid.